ব্রাহ্মণবাড়িয়া-২ (সরাইল-আশুগঞ্জ) আসনের সংসদ সদস্য, জাতীয় পার্টির কেন্দ্রীয় ভাইস চেয়ারম্যান, এডভোকেট জিয়াউল হক মৃধা বলেছেন, বর্তমান সরকার ধর্ম নিরপে সরকার। আজ এমন একটি সরকার দেশ পরিচালনা করছে এই সরকারের আমলে যে কোনো ধর্মের ধর্মীয় উৎসব করতে কোন বাধা নেই। তিনি আরো বলেন বিশ্বের প্রতিটি ধর্মই মহান সৃষ্টিকর্তার প্রতি গুরুত্ব আরোপ করেছেন। তিনি মৈত্রী, দানশীল, জীবসেবা ও পরোপকারীর মাধ্যমে পূর্ণ্য সঞ্চয় করে ধর্মীয় চেতনাকে মনে লালন করে সমাজ জাতি ও দেশের আপমর জনগনের কল্যানে সবাইকে এগিয়ে আসার উদাত্ত্ব আহবান জানান। তিনি গত শনিবার রাতে ব্রাহ্মণবাড়িয়ার সরাইল উপজেলার কালীকচ্ছ বাসুদেব শ্রী শ্রী কালী মন্দিরে ৩ দিন ব্যাপী নাম কৃন্তন অনুষ্ঠান পরিদর্শন শেষে আয়োজকদের সাথে মতবিনিময় কালে একথা বলেন। এসময় তার সঙ্গে ছিলেন সমাজ সেবক ইসমাইল খান, ইউপি জাতীয় পার্টির সাবেক সভাপতি তৌহিদুল ইসলাম, বাসুদেব শ্রী শ্রী কালী মন্দিরের সভাপতি অনিল দাস গুপ্ত, সহসভাপতি সূনীল সেন, শ্যামল দেব, সুপ্পান দেব, মামুন মিয়া, চপল মৃধা, রুবেল প্রমূখ। এছাড়াও স্থানীয় গণ্যমান্য ব্যক্তিবর্গ উপস্থিত ছিলেন।